Ma Jing-ťiou

Ma Jing-ťiou (, , ; * 13. júl 1950, Kowloon, Hongkong) je taiwanský politik, v rokoch 19931996 pôsobil ako taiwanský minister spravodlivosti, 19982006 starosta Tchaj-peja, 20052007 a 20092014 predseda jeho domovskej strany Kuomintang a 20082016 prezident Taiwanu. Ako prezident sa zasadzoval o zbližovanie s pevninskou Čínou a bol architektom najväčšieho oteplenia vzájomných vzťahov od občianskej vojny v polovici 20. storočia.

 Život 

 Pôvod, štúdium a raná politická kariéra 
Jeho rodina pochádza z provincie Chu-nan, samotný Ma sa narodil vo štvrti Kowloon patriacej do vtedajšieho Britského Hongkongu. Vyrastal na Taiwane a študoval právo na Národnej taiwanskej univerzite (bakalársky titul LL.B. v roku 1972). Po dvojročnej službe u taiwanskej námornej pechoty a námorníctva pokračoval v štúdiách na newyorskej New York University School of Law (magisterský titul LL.M. v roku 1976) a harvardskej Harvard Law School (doktorandský titul SJD v roku 1982).

Svoju profesionálnu kariéru začal ako právny konzultant pre First National Bank of Boston a výskumný poradca na University of Maryland v Baltimore (19801981). Po krátkom pôsobení v advokátskej kancelárii sa vrátil na Taiwan a začal v roku 1981 pracovať ako zástupca riaditeľa prezidentskej kancelárie a tlmočník prezidenta Ťiang Ťing-kuoa (po prezidentovej smrti v roku 1988 pokračoval v službách prezidenta Li Teng-chueja). V rokoch 19841988 bol zástupcom generálneho tajomníka Kuomintangu a zároveň námestníkom vládnej Rady pre záležitosti pevniny. V období rokov 19881991 viedol Komisiu pre výskum, vývoj a hodnotenie a stal sa tak najmladším ministrom vo vládach Čínskej republiky. V rokoch 19931996 bol ministrom spravodlivosti a následne v období 19961997 minister bez portefeuille pod prezidentom Li Teng-chuejom. V roku 1997 sa stal docentom medzinárodného práva na Národnej univerzite verejnej správy.

V roku 1998 úspešne kandidoval za Kuomintang na starostu Tchaj-peja, pričom vyhral nad dovtedajším starostom a neskorším prezidentom Čchen Šuej-pienom; v roku 2002 post starostu obhájil. V roku 2005 bol zvolený do čela Kuomintangu a strana pod jeho vedením dosiahla výrazné víťazstvo v miestnych voľbách toho istého roku.

 Prezident 
V roku 2007 rezignoval na vedenie Kuomintangu a ohlásil svoj úmysel kandidovať v prezidentských voľbách v nasledujúcom roku. Voľby v marci 2008 vyhral s 58% hlasov (jeho protikandidátom bol Frank Hsieh) a ukončil tak osemročnú éru vlády Demokratickej pokrokovej strany; už v dobe zvolenia bol známy jeho zmierlivejší postoj k Číne. V rovnakom roku bol zaradený do rebríčka najvplyvnejších ľudí sveta Time 100 časopisu Time  V roku 2012 bol znovuzvolený do funkcie prezidenta; získal 52% hlasov a vyhral tak nad protikandidátkou Cchaj Jing-wen z Demokratickej pokrokové strany.
vľavo|náhľad| Historické stretnutie Ma Jing-ťioua a Si Ťin-pchinga v Singapure v roku 2015.
Počas svojho prezidentského funkčného obdobia sa Ma zasadzoval o uvoľňovanie vzťahov s pevninskou Čínskou ľudovou republikou (ČĽR). Výsledkom jeho snáh bolo okrem iného takmer okamžité obnovenie rokovaní v apríli 2008, vzájomné zriadenie zastupiteľských úradov a obnovenie poštového, námorného a leteckého spojenia v tom istom roku – to všetko po približne šesťdesiatročnom prerušení. V novembri 2008 navštívil Taiwan prvýkrát po tejto dobe oficiálny čínsky predstaviteľ. 

V roku 2009 sa stal Ma Jing-ťiou terčom kritiky časti verejnosti za pomalú reakciu vlády na situáciu po údere tajfúnu Morakot. V roku 2009 odsúhlasil návštevu tibetského dalajlámu na Taiwane. V roku 2014 sa uskutočnili prvé taiwansko-čínske rozhovory na najvyššej úrovni od konca čínskej občianskej vojny v roku 1949 a o rok neskôr sa v Singapure uskutočnilo historické stretnutie Ma Jing-ťioua s čínskym vodcom Si Ťin-pchingom, tiež prvé na tejto úrovni od konca vojny.

Maova dlhodobá politika zbližovania s pevninskou Čínou priniesla Taiwancom možnosť ľahšie získať cestovné povolenie, cestovať, študovať a investovať v ČĽR, súčasne však spôsobila rast cien nehnuteľností a presun časti pracovných miest z Taiwanu do ČĽR. To malo počas jeho druhého prezidentského volebného obdobia (po roku 2012) za následok pokles podpory tejto politiky zo strany verejnosti. Obavy z negatívnych dôsledkov ďalšieho zbližovania následne viedli k vypuknutiu študentských protestov, tzv. slnečnicového hnutia z roku 2014, ktoré zabránilo prijatiu nových liberalizačných zákonov z dielne prezidenta. Prezident Ma a vládnuci Kuomintang nakoniec požiadavkám študentov ustúpili a sľúbili, že ďalšie zbližovanie s Čínou bude pripravované so širším zapojením verejnosti.

 Po prezidentstve 
V marci 2023 sa stal prvým bývalým prezidentom Taiwanu, ktorý navštívil pevninskú Čínu. V apríli 2024 sa stretol s čínskym prezidentom Si Ťin-pchingom.

 Osobný život 
Manželkou Ma Jing-ťioua je banková právnička Christine Chowová, s ktorou má dve dcéry. Ma sa venuje dobrovoľníctvu pre charitatívne organizácie, darcovstvu krvi, behu a plávaniu. Napísal niekoľko odborných pojednaní o právnych otázkach súvisiacich s Tchaj-wanom a vymedzením hraníc vo Východočínskom mori. Hovorí plynule štandardnou čínštinou a po anglicky, ďalej ovláda niektoré čínske a taiwanské dialekty čínštiny.

 Poznámky 

 Referencie 

 Iné projekty 

 Zdroj 

Kategória:Prezidenti Taiwanu
Kategória:Taiwanskí politici
Kategória:Taiwanskí ministri
Kategória:Politici Kuomintangu
Kategória:Ministri spravodlivosti
Kategória:Absolventi Harvard University
Kategória:Absolventi New York University
Kategória:Nositelia Radu Manuela Amadora Guerrera